בורהו

בורהו (באנגלית: Burhou ) הוא אחד מאיי התעלה. האי מצוי כ- 2 ק"מ צפון מערבית לאולדרני. באי לא מתגוררים תושבים קבועים והוא מהווה שמורת קינון לציפורים, ועל כן אסורה כניסת מבקרים לאי בתקופת הקינון (15 במרץ - 27 ביולי). 

בשנת 1820 נבנתה באי ביקתת מחסה לדייגים ומלחים, אולם זו נהרסה במהלך מלחמת העולם השנייה - החיילים הנאצים ששלטו באי השתמשו בביקתה כמטרה לאימוני ירי.

הביקתה נבנתה מחדש בשנת 1953.

במהלך ההיסטוריה נעשו ניסיונות לגדל באי צאן. הניסיון האחרון היה ניסיון של זוג צרפתי בשנת 1900, אולם ניסיון זה נכשל בשל העדר מי שתייה מתוקים באי במרבית ימי השנה (למעט לאחר תקופת הגשמים).

קישורים חיצוניים

האי בורהו

איי התעלה
אולדרני